Aalborg Stiftstidende, 1830-12-04
I Dagen læses følgende fra Frederikshavn underskrevet Rørbye, Forleden laae til Ankers indenfor Hirtsholmen det hollandske Dampskib "Beuts van Amsterdam, Capitain Dies. Jeg med Flere her af Byen, seilede ud til det, fornemmelig for at underrette os om Aarsagen hvorfor det ikke havde anløbet Havnen, hvor det kunde ligge sikkert og lettere erholde de Fornødenheder det manglede. Capitainen svarede, at han ikke troede det gjørligt ham at ge Havnen, de Fartøiet laae 10 1/2 Fod, og desuden ikke kunde svare i Havnen. Vi yttrede derfor, at Havnen kunde modtage Fartøier der endog stak flere Fod dybere end det nævnte, og overlod til Capitainen, selv at bedømme, om han ikke troede at hans Skib kunde svaje i en Havn hvis Fladeindhold er lig 9 Tdr. Land geometrisk Maal. Han forsikkrede os derpaa, at om han havde vidst dette, vilde han have anløbet Havnen, men Lodserne fra Hirtsholmen havde forsikkret ham om, at Havnens Beskaffenhed var saaledes, at han umueligen kunde benytte den. Benævnte Lodser skulle flere Gange i dette Efteraar have afskrækket Skibsførere fra at anløbe Havnen under et eller andet urigtigt Foregivende. Det større Havne Anlæg her er vel ikke fuldkommen færdigt, men ved ualmindelig Bestræbelse hos de Mænd, til hvem Opsynet over Arbeidet var anbetroet, er dog Havnen allerede i den Tilstand, at ethvert Skib der ikke stikker dybere end 14 Fod, kan anlobe den og der ligge aldeles sikker. Naar derfor Holmboe=Lodserne søge at forhindre Fartøierne fra at gaae i Havnen, ved at forebringe Skibsførerne, at den besidder denne eller hiin Ufuldkommenhed, da ere Bevægaarsagerne formeentlig følgende: 1) Miste de Eetmaalspengene, thi saa længe Skipperne ligge paa aaben Rhed, beholde de almindeligviis Lodser ombord. 2) Faae de kunLodspenge til Havnen, hvorimod for Udgaaende tilfalder Lodshyren Byens Lodser. 3) Miste de Fortjenester ved at skaffe Skibene Proviant og Breves Befordring eller Afhentelse, der, efter Omstændighederne, ofte kan være meget betydelig. 4) Paa den aabne Rhed kan vel og lettere Et og Andet lade sig indpractisere. 5) Om ogsaa Nødvendigheden bød en Skibsfører absolut at søge Havn, saa har vel Lodsen sin Fordeel af saa længe mueligt at opholde ham indtil Alt hos deres Udvalgte er beredt til hans Modtagelse. At Hirtsholms Lodserne, der i flere Henseender langt fra kunne sættes ved Siden af andre Søstæders Lodser, søge at misrecommandere et Værk, der virkelig er Gienstand for Kyndiges Beundring, er saa meget uforsvarligere, som de derved kunne foranledige ubodelige Tab for de Søfarende, og i en høi Grad forskjertse de velgjørende Virkninger som med Føie kunde ventes af Hans Majestæt Kongens Gavmildhed til dette herlige Anlæg, ei at tale om, at saavel det Offentlige som Byens Jnterresse derved lider, og ønskeligt var det, om Lodserne saavel i Frederikshavn som Hirtsholmen kom under en duelig og stræng Lodsoldermands Opsyn, der hidtil saa meget mindre har været Tilfældet, som nuværende Lodsoldermand boer paa sin Gaard henved 2 Miil her fra Byen ind i Landet, og det desuden ikke altid er vist, at den Person han har constitueret for sig, har Tid eller besidder Duelighed til at varetage en Post, der nu er for vigtig til længere at betragtes med Ligegyldighed.